open-index/open-wikipedia-markdown huggingface dataset:
Téměř růžový příběh

***Téměř růžový příběh*** je soundtrack z rovnomenného filmu Juraja Jakubiska, na ktorom spolupracovali  Darina Rolincová, Jiří Korn, Deana Horváthová, Richard Kybic, Bambini di Praga a zbor Pavla Kůhna. Nahrávku vydalo v roku 1990 vydavateľstvo Supraphon. LP platňa obsahuje 16 skladieb. Najznámejším hitom z albumu sa stala skladba „Anjelik môj“. K albumu absolvovala Darina Rolincová rovnomennú koncertnú šnúru.

## Pozadie vzniku albumu
Soundtrack vznikol k televíznemu rovnomennému koprodukčnému televíznemu filmu s nemeckou televíziou. Film *[[Takmer ružový príbeh]]* je spojením žánrov muzikálu, rozprávky a romantického príbehu. Hlavnú úlohu stvárnila Darina Rolincová. 

## Zoznam skladieb

## Výroba albumu
;Hudobníci
* Darina Rolincová (1-3, 5, 7, 9-11, 13, 15, 16) – spev
* Jiří Korn (2, 14) – spev
* Deana Horváthová (6, 12) – spev 
* Richard Kybic (5) – spev
* Bambini di Praga (8) – spev
* zbor Pavla Kůhna (8)
* štúdiový orchester Ladislava Štaidla
* Stanislav Jelínek – gitary
* Günther Kočí – saxofón
* Pavel Větrovec – syntezátor
;Produkcia
* Ladislav Štaidl – hudba
* Eduard Pergner (1-3, 5-16), Jana Rolincová (3, 6, 7, 12, 13) a Miloš Skalka (9) – texty
* Ladislav Štaidl, Václav Prejzek – hudobná réžia
* Václav Prejzek, Bert Weindorf – zvuková réžia
* Miroslav Černý – zodpovedný redaktor
* Miloš Schmiedberger – fotografia, 1990
* Jaroslav Ředina – dizajn, 1990
* Miloslava Kulhavá – zodpovedná redaktorka obalu

Nahrané v januári až októbri 1990 v štúdiu Jevany pre Filmové ateliéry Koliba v Bratislave a TV 2000 vo Wiesbadene.

Katalógové číslo: VT 9306-2

## Externé odkazy
* ''Téměř růžový příběh'' na Discogs
* 
* 

## Referencie

## Pozri aj

* Takmer ružový príbeh

Kategória:Albumy Dary Rolins
Kategória:Hudobné albumy z 1990
Kategória:Soundtracky
Zbojnícka skala (vrch vo Volovských vrchoch)

**Zbojnícka skala** () je vrch v pohorí Volovské vrchy, krajinnom celku Slovenského rudohoria. Leží nad obcou Mníšek nad Hnilcom, približne  juhozápadne od Gelnice.

## Poloha
Nachádza sa v strednej časti pohoria, v geomorfologickom podcelku Kojšovská hoľa. Leží v Košickom kraji, na hranici okresov Košice-okolie a Gelnica a zasahuje na katastrálne územie obcí Smolnícka Huta a Vyšný Medzev. Najbližšími sídlami sú severozápadne situovaný Mníšek nad Hnilcom a juhozápadne ležiaca Smolnícka Huta, rovnakým smerom sa nachádza i Štós, juhovýchodne leží Medzev a Vyšný Medzev a severným smerom Prakovce a Helcmanovce. 

## Opis
Zbojnícka skala leží v hrebeni, vedúcom od Štóskeho sedla na Kojšovskú hoľu (). Severne sa nachádza Orlí vrch (), Havrania hlava (), Hutná hoľa (), Ostrý vrch () a Kloptaň (), východne Kojšovská hoľa (), Zlatoidská hora (), Ovčinec () a Biely kameň (), južne Krásny roh (), Jelení vrch () a Lastovičí vrch () a západne Hekerová (), Veľký Vtáčí vrch (), Drahov () a Korban (). Západné svahy masívu odvodňuje Smolnícky potok a severné Zbojnícky potok, oba smerujúce do Smolníka v povodí rieky Hnilec, voda z juhovýchodných častí hrebeňa odteká potokom Zlatná do Bodvy. Vrcholom vedie turistická magistrála Cesta hrdinov SNP. 
 
### Výhľady
Vrchol pokrýva nesúvislý mladý lesný porast, ktorý umožňuje obmedzený rozhľad. Z vhodných lokalít je možné pozorovať okolité vrcholy pohoria, no tiež Slovenský kras, Slanské vrchy, Čiernu horu, Čergov, Branisko, Levočské vrchy, Vysoké Tatry a východnú časť Nízkych Tatier s Kráľovou hoľou.

## Prístup
* po  červeno značenej magistrále (Cesta hrdinov SNP):
** od východu z Kojšovskej hole cez Tri studne a Kloptaň
** od juhozápadu z osady Štós-kúpele cez sedlo Jedľovec
* po  zelenej turistickej značke od severu z obce Mníšek nad Hnilcom
* po  modrej turistickej značke cez sedlo Jedľovec:
** od severu z obce Mníšek nad Hnilcom cez Smolnícku Pílu
** od juhu z Medzeva

## Referencie

## Pozri aj
* Volovské vrchy
* Kojšovská hoľa (geomorfologický podcelok)
* Zoznam vrcholov vo Volovských vrchoch

## Externé odkazy
* Poloha na turistickej mape

Kategória:Vrchy vo Volovských vrchoch
Kategória:Tisícovky na Slovensku
Kategória:Vrchy v okrese Košice-okolie
Kategória:Vrchy v okrese Gelnica
Kategória:Smolnícka Huta
Kategória:Vyšný Medzev
Granit (rozlišovacia stránka)

**Granit** alebo **žula** môže byť:
* v geológii:
** felzická vyvretá hornina tvorená hlavne kremeňom, živcom a sľudou, pozri granit
** v širšom zmysle, nesprávne: granitoid
* knižne prenesene: sila, pevnosť, nepoddajnosť

**Granit** môže byť aj:
* v technike:
** séria ruských vojenských ponoriek vyzbrojených raketami s plochou dráhou letu, pozri projekt 949 
** sovietska/ruská nadzvuková protilodná riadená strela, pozri P-700 Granit (3M45, v kóde NATO SS-N-19 Shipwreck)
** ruská nákladná elektrická lokomotíva vyrobená v závode Uralskije lokomotivy, pozri 2ES10 Granit
** rodina fotografických objektívov vyrábaných v kyjevskom závode Arsenal, pozri Granit (objektív)
* priezvisko viacerých osôb, pozri Granit (priezvisko), napr:
** Ragnar Granit (1900 - 1991), švédsky fyziológ, laureát Nobelovej ceny za fyziológiu a medicínu (1967)
** Yalçın Granit (* 1932), turecký basketbalista, tréner a športový komentátor
Chrám svätého Demetera

**Chrám svätého Demetera** môže byť:

* chrám v Bulharsku:
** Chrám svätého Demetera (Asenovgrad)
** Chrám svätého Demetera (Chisaria)
** Chrám svätého Demetera (Peštera)
** Chrám svätého Demetera Solúnskeho (Plovdiv)
** Chrám svätého Demetera (Sliven)
Lillestrøm SK

**Lillestrøm SK**, celým názvom **Lillestrøm Sportsklubb** je nórsky futbalový klub sídliaci v meste Lillestrøm, ktorý vznikol v roku 1917. Momentálne je účastníkom Eliteserien, najvyššej nórskej futbalovej súťaže. Domáce zápasy hrá na štadióne Åråsen Stadion, ktorý má kapacitu 11 500 miest.

## Úspechy

* *[[Eliteserien]]*
** Víťaz (5): 1958/59, 1976, 1977, 1986, 1989
* *[[Nórsky futbalový pohár]]*
** Víťaz (6): 1977, 1978, 1981, 1985, 2007, 2017

## Lillestrøm SK v európskych pohároch

zdroj: kassiesa.net

## Referencie

## Externé odkazy

* Oficiálna stránka klubu 
* Lillestrøm SK na Soccerway
* Lillestrøm SK na Transfermarkt

## Zdroj

* 

Kategória:Nórske futbalové kluby
Kategória:Futbalové kluby založené v 1917
Kategória:Šport v Lillestrøme
Loni Andersonová

**Loni Kaye Andersonová** (neprechýlene Loni Kaye Anderson; * 5. august 1945, Saint Paul, Minnesota, USA† 3. august 2025, Los Angeles, Kalifornia) bola americká herečka. Za svoj herecký výkon v televíznom seriáli *WKRP in Cincinnati* získala niekoľko nominácii na televízne ceny.

## Detstvo a mladosť
Andersonová sa narodila v Saint Paul, v štáte Minnesota ako dcéra environmentálneho chemika a modelky. Vyrastala na predmestí Roseville v Minnesote. Po ukončení strednej školy, začala študovať na University of Minnesota.

## Kariéra
vľavo|náhľad|Andersonová v roku 1985
Andersonová debutovala vedľajšou rolou vo filme *Nevada Smith* z roku 1966, kde hrala po boku herca Stevea McQueena. V polovici 70. rokov sa po desiatich rokoch vrátila k herectvu. V roku 1978 stvárnila rolu Jennifer Marlowe v sitkome *WKRP v Cincinnati*, pričom televízny seriál opustila v roku 1980. Neskôr sa do televízneho seriálu vrátila, kde bola až do jeho záverečnej epizódy v roku 1982. Za svoj herecký výkon získala nominácie na rôzne televízne ocenenie, ako napríklad Zlatý glóbus či Emmy Award.

V roku 1980 bola obsadená do hlavnej úlohy v životopisnom filme *The Jayne Mansfield Story*, kde stvárnila Jayne Mansfieldovú. Jej hereckým partnerom vo filme bol Arnold Schwarzenegger. V roku 1983 si zahrala s Burtom Reynoldsom v kriticky neúspešnom filme *Stroker Ace*. V polovici 80. rokov začala herecká kariéra Andersonovej upadať. V roku 1989 dabovala postavu *Flo* v animovanom filme *Všetci psi idú do neba*.

V roku 1991 si zahrala v životopisnom filme *White Hot: The Mysterious Murder of Thelma Todd*. O rok neskôr, si zahrala v komédii *Munchie*. V 90. rokoch prevažne hosťovala v televíznych seriáloch. Menšiu rolu hrala aj v komédii *[[Noc v Roxbury]]* z roku 1998.

V roku 2016 hosťovala v televíznom seriály *Baby Daddy*.

## Súkromný život
Andersonová bola vydatá štyrikrát. Má dcéru Deidre s jej prvým manželom Bruceom Hasselbergom, za ktorého bola vydatá v rokoch 1964 až 1966. Jej druhé manželstvo bolo v rokoch 1973 až 1981 za Rossa Bickella. Tretie manželstvo uzatvorila s hercom Burtom Reynoldsom v rokoch 1988 až 1994, s ktorým si tiež adoptovala syna Quintona. V roku 2008 sa vydala štvrtý krát za hudobníka Boba Flicka, jedného zo zakladajúcich členov folkovej skupiny The Brothers Four.

V roku 1995 vydala autobiografickú knihu s názvom *My Life in High Heels*. V roku 1999 sa stala hovorkyňou organizácie na podporu Chronickej obštrukčnej choroby pľúc, s názvom COPD Together. Touto chorobou trpeli jej obaja starí rodičia.

## Úmrtie

Andersonová zomrela 3. augusta 2025 v nemocnici v Los Angeles po dlhotrvajúcej chorobe vo veku 79 rokov.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Osobnosti zo Saint Paul (Minnesota)
Kategória:Absolventi University of Minnesota
Krajinské zastupiteľstvo Slovenskej krajiny (1928 – 1935)

**Krajinské zastupiteľstvo Slovenskej krajiny v rokoch 1928 – 1935** bol prvý zastupiteľský orgán územia dnešného Slovenska, ktorý bol zvolený v krajinských voľbách v roku 1928, po zavedení krajinského zriadenia. V zmysle vtedajšej právnej úpravy boli z 54 členov 2/3 volené vo voľbách a 1/3 (odborníkov) menovaná ústrednou vládou v Prahe. Tá 18 odborníkov vymenovala 29. decembra 1928. Volebné obdobie krajinského zastupiteľstva, ako aj ostatných krajinských orgánov, malo byť šesťročné. Avšak na základe zákona č. 270/1934 Zb. z. a n. sa volebné obdobie predĺžilo o pol roka. Ďalšie voľby preto prebehli až 26. mája 1935. Krajinské zastupiteľstvo zasadalo v budove bývalého župného domu na Župnom námestí v Bratislave. Ustanovujúca schôdza sa konala 12. januára 1929. Rozpustené bolo rozhodnutím vlády 24. apríla 1935 a do ustanovenia nového zastupiteľstva jeho kompetencie prebral krajinský výbor. 

## Členovia zastupiteľstva

## Zmeny v zložení zastupiteľstva v priebehu volebného obdobia

## Referencie

Kategória:Politické zoznamy
Kategória:Zoznamy poslancov


Kategória:1928
Légie 100

náhľad|Logo projektu Legie 100

**Légie 100** () bol projekt, realizovaný v Česku a čiastočne aj na Slovensku v rokoch 20092020 v rámci stého výročia založenia československých légií. Prebiehal v spolupráci Československej obce legionárskej, Ministerstva obrany ČR, Vojenského historického ústavu Praha a ďalších zainteresovaných zložiek. Jeho cieľom bolo významne zlepšiť povedomie širokej verejnosti doma aj v zahraničí o zásadnú úlohu, ktorú čs. légie zohrali pri vzniku samostatného Česko-Slovenska a tiež podporiť vlastenectvo, hrdosť na svoju vlasť a rozvoj tradícií v duchu odkazu čs. legionárov.

Projekt zahŕňa web s databázou čs. legionárov s možnosťou parametrického vyhľadávania.

## Legiovlak
náhľad|Legiovlak v Brne (2013)
Súčasťou projektu bolo aj vytvorenie repliky legionárskeho vlaku z obdobia 19181920, kedy na Transsibírskej magistrále prebiehali vojenské operácie čs. légií (Sibírska anabáza). Súčasťou vlaku bol aj slovenský vozeň a vlak v rokoch 20132021 ako pojazdná expozícia s výstavou čs. légií navštívil množstvo lokalít v Česku aj na Slovensku.

## Referencie

## Pozri aj
* Československá obec legionárska
* Česko-slovenské légie

## Externé odkazy
* Legie 100 – oficiálny web
* Legie 100 – informácie o projekte na webe Československej obce legionárskej
* Databáza legionárov na webe projektu

## Zdroj

Kategória:Česko-slovenské légie
Kategória:České webové stránky
Kategória:Ministerstvo obrany Českej republiky
Kategória:Vzniklo v 2009
Federálny pohár v basketbale žien

**Federálny pohár v basketbale žien**, tiež **Česko-Slovenský pohár v basketbale žien** je spoločná basketbalová pohárová súťaž žien v Česku a na Slovensku, ktorú organizuje Česká basketbalová federácia (ČBF) a Slovenská basketbalová asociácia (SBA). Vznikla v roku 2022 a zúčastňujú sa jej po štyri kluby z najvyšších ligových súťaží ČR a SR. V doposiaľ konaných ročníkoch zvíťazili české kluby Sokol Nilfisk Hradec Králové a BK Žabiny Brno a slovenský klub Piešťanské Čajky.

## Štruktúra súťaže
Pohár sa hrá turnajovým spôsobom, turnaj (final eight) prebieha vyraďovacím systémom, keď v každom kole proti sebe dva tímy odohrajú zápas o postup do ďalšieho kola alebo zápasov o konečné umiestnenie.

V rokoch 2023 a 2024 súťaž ovládol klub BK Žabiny Brno.

## Sezóny a finalisti Federálneho pohára

### Historické štatistiky

## Referencie


## Pozri aj
* Český pohár v basketbale žien
* Slovenský pohár v basketbale žien
* Basketbalová extraliga žien

## Externé odkazy
* Oficiálna stránka Českej basketbalovej federácie
* Oficiálna stránka Slovenskej basketbalovej asociácie 

Kategória:České športové súťaže
Kategória:Slovenské basketbalové súťaže
Åråsen Stadion

**Åråsen Stadion** je futbalový štadión v meste Lillestrøm v Nórsku. Bol otvorený v roku 1951. Na štadióne hrá svoje domáce zápasy tím Lillestrøm SK. Aktuálna kapacita štadióna je 11 500 miest.

## Technické údaje

*Celková kapacita štadióna: 11 500
*Počet sedadiel: 8 798
*Miesta na státie: 2 700
*VIP miesta: 736
*Rekordná návšteva: 13 652
*Osvetlenie: 1 500 lux
*Vykurovanie trávnika: áno

## Referencie

## Externé odkazy
* Oficiálna stránka klubu 
## Zdroj

* 
Kategória:Futbalové štadióny v Nórsku
Kategória:Architektúra z 1951
Kategória:Lillestrøm
Kallixenos

**Kallixenos** () môže byť:
* aténsky politik v 5. stor. pred Kr., pozri Kallixenos z Atén
* grécky spisovateľ a historik v 3. stor. pred Kr., pozri Kallixenos z Rodosu
* grécky sochár v 2. stor. pred Kr., pozri Kallixenos (sochár)

## Zdroje
Borovica bahenná

**Borovica bahenná** môže byť:
*borovica močiarna (*Pinus palustris*)
*borovica barinná (a) *Pinus uncinata* v širšom zmysle, b) *Pinus rotundata*) 

## Zdroje
1983 – 1998

***1983 – 1998*** je kompilačný album speváčky Dariny Rolincovej, ktorý vydalo vydavateľstvo Sony Music/Bonton. Nahrávka obsahuje 22 skladieb, z toho dve nové - „V mene lásky“ a remake skladby „Čo o mne vieš ´98“ z roku 1988.

Na kompilácii sa objavujú takisto skladby zo súkromného archívu Jany Rolincovej - „Dúha“ a Ľudovíta Beladiča - „Keď obloha plače“, „Dievčatko s kľúčikom na krku“ a „Kukučka“. 

## Zoznam skladieb

## Výroba albumu
* Darina Rolincová – spev
* Karel Gott (3), Jana Nagyová (4), Peter Nagy (12) – spev

;Produkcia
* Jiří Charypar, ADK Prague - mastering
* Pavel Jasanský – obal albumu, 1998
* Robert Tichý, Ivo Kratochvíl – fotografie, 1998
* Adriana Bartošová – styling & make-up

Nové skladby (21, 22):
* Pavel Větrovec, Dara Rolins – aranžmány
* Pavel Větrovec – mixovanie
* Dara Rolins – producent
* Detský zbor Koťata (21)
* Eva Koupilová (21) – umelecká vedúca
Nahrané v roku 1998 v štúdiu Logic 7

## Externé odkazy
* ''1983 – 1998'' na Discogs

Kategória:Albumy Dary Rolins
Kategória:Kompilačné albumy z 1998
Masliak (rozlišovacia stránka)

**Masliak** môže byť:
*v rámci húb:
**rod húb, pozri masliak
**staršie alebo ľudovo: masliak obyčajný (lat. *Suillus luteus*) 
**ľudovo: masliak smrekovcový (lat. *Suillus grevillei*)
*nárečovo:
** odroda orecha, pozri masliak (orech)
** druh chrobáka
** hlinený hrniec na roztopené maslo, pozri hrniec a maslo
** bohatý sedliak, pozri bohatstvo a sedliak
** švihák
** prieberčivý človek, pozri prieberčivosť

## Zdroje
Biely kameň (vrch vo Volovských vrchoch)

**Biely kameň** () je vrch v pohorí Volovské vrchy, krajinnom celku Slovenského rudohoria. Leží nad obcou Zlatá Idka, približne  južne od Gelnice.

## Poloha
Nachádza sa v strednej časti pohoria, v geomorfologickom podcelku Kojšovská hoľa. Leží v Košickom kraji, na hranici okresov Košice-okolie a Gelnica a zasahuje na katastrálne územie obce Zlatá Idka a mesta Gelnica. Najbližšími sídlami sú severozápadne situované Prakovce a Helcmanovce a juhovýchodne ležiaca Zlatá Idka, severne sa nachádza Gelnica a Kojšov, južne Poproč, Vyšný Medzev a Medzev. 

## Opis
Biely kameň leží v hrebeni, vedúcom od Kloptaňa () na Kojšovskú hoľu (). Severne sa nachádza Krompašský vrch (), Žakarovský vrch () a Jedlinka (), východne Zlatoidská hora (), Kojšovská hoľa () a Predné holisko (), južne Hrb () a Barat () a západne Ovčinec (), Zbojnícka skala (), Kloptaň () a Hutná hoľa (). Západné svahy masívu odvodňuje potok Zimná voda, severné Perlový potok, oba smerujúce do rieky Hnilec, na juhovýchodnom úbočí pramení potok Ida, odtekajúc do Bodvy. Vrcholom vedie turistická magistrála Cesta hrdinov SNP. 
 
### Výhľady
Vrchol pokrýva nesúvislý, riedky lesný porast, ktorý umožňuje obmedzený rozhľad. Z vhodných lokalít je možné pozorovať okolité vrcholy pohoria, no tiež Čiernu horu, Čergov, Branisko, Levočské vrchy, Vysoké Tatry a východnú časť Nízkych Tatier s Kráľovou hoľou.

## Prístup
* po  červeno značenej magistrále (Cesta hrdinov SNP):
** od východu zo Zlatoidských lúk cez Kojšovskú hoľu
** od západu z Kloptaňa cez Tri studne
* po  zelenej turistickej značke:
** od juhovýchodu z obce Zlatá Idka cez rázc. Spálenica
** od juhu z osady Baňa Lucia cez rázc. Rozsypaný kameň
* po  modrej turistickej značke:
** od severu z mesta Gelnica cez rázc. Polianka
** od juhu z Poproča cez rázc. Rozsypaný kameň

## Referencie

## Pozri aj
* Volovské vrchy
* Kojšovská hoľa (geomorfologický podcelok)
* Zoznam vrcholov vo Volovských vrchoch

## Externé odkazy
* Poloha na turistickej mape

Kategória:Vrchy vo Volovských vrchoch
Kategória:Tisícovky na Slovensku
Kategória:Vrchy v okrese Košice-okolie
Kategória:Vrchy v okrese Gelnica
Kategória:Gelnica
Kategória:Zlatá Idka
Chrám svätej Petky (Peštera)

**Chrám svätej Petky** () je pravoslávny chrám nachádzajúci sa v meste Peštera v Pazardžickej oblasti v južnom Bulharsku.

## Lokalita
Chrám sa nachádza na južnom okraji mesta Peštera v blízkosti hodinovej veže ''Sachata''.

## Dejiny
S výstavbou sa začalo v roku 1690 a budova bola dokončená v priebehu roku 1710. Chrám bol vysvätený v roku 1711, pričom svätiteľom bol plovdivský metropolita Grigorij Damaskin.

V priebehu 19. storočia bol pri chráme postavený monastiersky metoch.

V roku 1902 budovu chrámu zasiahol a zničil požiar. V roku 1904 bol chrám reštaurovaný, pričom v rámci tejto obnovy chrámu, bola budova o niečo zväčšená. Po obnove bol chrám nanovo vysvätený 22. mája 1905.

V súčasnosti je chrám funkčným chrámom bulharskej pravoslávnej cirkvi.

## Charakteristika
Je jedným z troch historických obrodeneckých pravoslávnych chrámov v meste Peštera. Zo všetkých troch je najstarší. Je typickým predstaviteľom pešterskej architektonicko-staviteľskej školy.

Budova v pôvodnom vzhľade z roku 1710 bola o niečo menšia, než je dnešný chrám po rekonštrukcii v roku 1904, a bola na základe vtedajších osmanských požiadaviek vkopaná do zeme.

Chrámový sviatok sa slávi 14. októbra.

## Pamiatková ochrana
Kategória: kultúrna pamiatka miestneho významu

## Zaujímavosti
* V chráme sa nachádza ikona svätej Petky, ktorá ostala nepoškodená po požiari v roku 1902 a je považovaná za zázračnú.
* Pri chráme sa nachádza ajazmo, ktorého prameň v minulosti vyschol a neskôr sa obnovil po približne 100 ročnej prestávke. V súčasnosti je prameň dostupný a tečúci.

## Galéria

SaintPetkaChurch-Peshtera001.jpg|celkový pohľad na chrám a zvonicu z východu
SaintPetkaChurch-Peshtera027.jpg|celkový pohľad na chrám z juhozápadu
SaintPetkaChurch-Peshtera007.jpg|celkový pohľad na chrám zo severovýchodu
SaintPetkaChurch-Peshtera021.jpg|pohľad z chrámového dvora ku zvonici zo západu
SaintPetkaChurch-Peshtera012.jpg|pohľad na východnú fasádu budovy
SaintPetkaChurch-Peshtera015.jpg|pohľad na západnú fasádu budovy
SaintPetkaChurch-Peshtera023.jpg|pohľad na severnú fasádu budovy
SaintPetkaChurch-Peshtera018.jpg|pohľad na južnú fasádu budovy
SaintPetkaChurch-Peshtera003.jpg|pohľad na zvonicu z východu
SaintPetkaChurch-Peshtera010.jpg|pohľad na zvonicu z juhozápadu
SaintPetkaChurch-Peshtera009.jpg|detailný pohľad na zvonicu
SaintPetkaChurch-Peshtera006.jpg|detailný pohľad na vchod do chrámového areálu vo zvonici
SaintPetkaChurch-Peshtera014.jpg|pohľad na severný vchod do chrámu
SaintPetkaChurch-Peshtera016.jpg|pohľad na západný vchod do chrámu
SaintPetkaChurch-Peshtera019.jpg|detail fresky nad západným vchodom


## Referencie

## Iné projekty

Kategória:Stavby v Peštere
Kategória:Kostoly zasvätené sv. Paraskeve
Kategória:Kostoly z obdobia bulharského národného obrodenia
Kategória:Pravoslávne chrámy v Bulharsku
Kategória:Architektúra z 1710
Kategória:Kultúrne pamiatky v Bulharsku
Ferdinand Ziči

**Ferdinand Leopold Ján Juraj Gregor gróf Ziči** (; * 26. november 1829, Bratislava – † 24. december 1911, Adony) bol uhorský politik, zakladateľ Katolíckej ľudovej strany a jeden z jej čelných predstaviteľov. Otec politika Aladára Zičiho (18641937) a strýko politika Jána Zičiho (18681944).

## Životopis
Bol potomkom starobylého šľachtického rodu Zičiovcov. Jeho otcom bol gróf Juraj Ziči (18051879), veľkostatkár a matkou grófka Lujza Pálffyová (18041866). Mal mladšieho brata Jána (18351905).

V roku 1848 získal doktorát humanitných vied na univerzite v Pešti, neskôr študoval právo vo Viedni a Bratislave. V 50. rokoch 19. storočia spravoval rodové majetky a zúčastňoval sa na činnosti rôznych hospodárskych spolkov, ktoré mali za cieľ rozvoj siete odvodňovacích a zavlažovacích kanálov v Zadunajsku. V roku 1863 vyšiel v časopise Domovina (A hon) jeho článok *Základné otázky,* za ktorý bol zbavený grófskeho titulu, zatknutý a odsúdený. Nakoniec strávil vo väzení namiesto 6 mesiacov jeden.

Po prepustení na slobodu sa vrátil do politického života ako člen delegácie, ktorá vyjednávala s Viedňou rakúsko-uhorské vyrovnanie. V rokoch 1865 až 1880 bol poslancom uhorského snemu za Deákovu stranu. Po jej zlúčení so Stranou ľavého stredu zo strany odišiel a stal sa členom Sennyeiho konzervatívnej strany. V roku 1884 bol čelným predstaviteľom opozície proti návrhu zákona o manželstve medzi židmi a kresťanmi. V roku 1894 zakladá novú Katolícku ľudovú stranu, ktorá bola silnou opozíciou vládnej Liberálnej strane.
V roku 1869 založil Obchodnú banku v Stoličnom Belehrade a v roku 1872 Sporiteľňu stoličnobelehradskej župy.
náhľad|Socha Ferdinanda Zičiho v Budapešti z roku 1930.

## Rodinné pomery
V roku 1860 sa oženil so svojou vzdialenou príbuznou grófkou Líviou Zičiovou (18401913) a mali spolu 5 detí: Ferdinanda, ktorý v roku 1912 venoval väčšie množstvo kníh Maďarskej národnej knižnici (18611924), Karolinu (tiež aj Šarlotu) (18621928), Aladára (18641937), Líviu Kláru (18681955) a Mariettu (18701966).

## Rodokmeň

## Referencie

## Iné projekty

## Zdroj

Kategória:Osobnosti z Bratislavy
Kategória:Uhorskí politici
Kategória:Poslanci uhorského snemu narodení na území dnešného Slovenska
Kategória:Zičiovci
Kategória:Slovenskí šľachtici
Kategória:Uhorskí šľachtici
Hong Chau

**Hong Chau** (* 25. jún 1979, Thajsko) je americká herečka vietnamského pôvodu, ktorá je známa svojou rolou vo filme *[[Veľryba (film z roku 2022)|Veľryba]]* (2022), za ktorú získala aj nomináciu na Academy Awards, pre najlepšiu herečku vo vedľajšej úlohe.

## Detstvo a mladosť
Chauová sa narodila vietnamským rodičom, ktorí žili v utečeneckom tábore v Thajsku, kam utiekli počas Vietnamskej vojny koncom 70. rokov. Počas ich emigrácie do Thajska, bola jej matka s Chauovou v šiestom mesiaci tehotenstva. Má dvoch bratov. Vietnamský katolícky kostol v New Orleans, v štáte Louisiana, sponzoroval Chauovú a jej rodinu, pri sťahovaní do Spojených štátov. Jej rodný jazyk je vietnamčina a angličtinu sa naučila v škole. Vyrastala v New Orleans a predtým, ako sa začala venovať hereckej kariére, vyštudovala filmové štúdiá na Boston University College of Communication.

## Kariéra
Chauová sa začala profesionálne venovať herectvu v roku 2006. Jedna z jej väčších rolí, bola v televíznom seriály Treme (20102013). V roku 2015 účinkovala aj v Off-Broadway. V roku 2017 mala vedľajšiu úlohu v prvej sérii televízneho seriálu, *[[Veľké malé klamstvá]]*. V rovnakom roku, si zahrala po boku Matta Damona a Christopha Waltza, vo filme *Zmenšovanie*. Film získal pozitívne recenzie a herecký výkon Chauovej, bol označený za výnimočný. Chauová získala aj niekoľko nominácii, ako napríklad Zlatý glóbus, či Florida Film Critics Circle Awards.

V roku 2018 stvárnila vedľajšiu úlohu v televíznom seriály *Homecoming* a o rok neskôr, hrala v televíznom seriály *Watchmen*.

V roku 2020 ju pozval režisér Darren Aronofsky, na konkurz, do filmu *[[Veľryba (film z roku 2022)|Veľryba]]*. Film mal premiéru v roku 2022 a jej herecký výkon, bol pozitívne chválený filmovými kritikmi a získala nomináciu na Academy Awards, pre najlepšiu herečku vo vedľajšej úlohe. V rovnakom roku, sa objavila aj vo filme *The Menu*, po boku Ralpha Fiennesa.

V roku 2023 hrala po boku Hope Davis, Mayi Hawke a Toma Hanksa, vo filme Wesa Andersona *[[Asteroid City]]*. V januári 2023 mal premiéru televízny seriál *Poker Face*, kde Chauová hrá jednu z postáv.

## Súkromný život
Chauová v novembri 2020 porodila dcéru.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Osobnosti USA vietnamského pôvodu
Kategória:Absolventi Boston University
Zdenka Wenzlová Švábeková

**Zdenka Wenzlová Švábeková** (* 20. október 1954, Gáň) je súčasná slovenská poetka a spisovateľka.

Okrem toho je aj podnikateľka a filantropka.

V roku 2010 získala titul *Začínajúca podnikateľka roka* v celoštátnej súťaži *Podnikateľka roka*.

Za svoju podnikateľskú činnosť bola v roku 2015 ocenená v súťaži *METRO Dobrý podnikateľ* cenou mediálneho partnera.

Literárnej tvorbe sa začala venovať vo svojej mladosti, básne písala pod vedením básnika Vojtecha Mihálika, ktorý bol v tom čase riaditeľom vydavateľstva Slovenský spisovateľ. Prvé básne Zdenky Wenzlovej Švábekovej vychádzali pod menom Zdenka Klinčáková v Novom slove mladých, prílohe Nového slova (1980).

## Tvorba
### Básnické zbierky
*2017 - *Roztavené putá* (vydavateľstvo Elist)
*2020 - *Zrkadlo lásky*

### Romány
*2018 - *Nesmieš povedať* (vydavateľstvo Elist)
*2018 - *Navždy prekliata* (vydavateľstvo Elist)
*2019 - *Naposledy plačem* (vydavateľstvo Elist)
*2020 - *Nehľadaj pravdu* (vydavateľstvo Elist)
*2021 - *Hľadač šťastia* (vydavateľstvo Motýľ)
*2021 - *Nemusíš prosiť* (vydavateľstvo Elist)
*2021 - *Neviem plávať* (vydavateľstvo Elist)
*2022 - *Nahota psyché* (vydavateľstvo Elist)
*2022 - *Nebezpečný precedens* (vydavateľstvo Elist)
*2023 - *Neignoruj pocity* (vydavateľstvo Elist)
*2024 - *Nemé puto/Návrat minulosti* (vydavateľstvo Elist)
*2025 - *Nemé puto/Motýlí efekt* (vydavateľstvo Elist)

## Referencie

Kategória:Slovenskí spisovatelia
Kategória:Slovenskí básnici
Kategória:Slovenskí podnikatelia
Kategória:Osobnosti z Gáňa
Université Panthéon-Sorbonne

náhľad|Nádvorie hlavnej budovy univerzity

**Université Paris 1 Panthéon-Sorbonne** (doslova *Univerzita v Paríži 1 Panthéon-Sorbonne*) je verejná výskumná univerzita nachádzajúca sa v Paríži vo Francúzsku.

Bola založená v roku 1971 po udalostiach z mája 1968. Dnes je hlavnou verejnou vysokou školou v oblasti práva, ekonómie a medzinárodnej politiky vo Francúzsku a v Európe.

## Iné projekty

## Externé odkazy
* Oficiálne internetové stránky  

Kategória:Školy v Paríži
Kategória:Univerzity vo Francúzsku
Mariusz Gatza

Mgr. et Mgr. **Mariusz Gatza**, MBA (* 10. august 1973, Poľsko) je poľský manažér, súčasný generálny riaditeľ a predseda predstavenstva spoločnosti Orange Slovensko. Do funkcie bol vymenovaný od 1. apríla 2022.

## Životopis
V rokoch 19931998 absolvoval University of Science and Technology (Uniwersytet Technologiczno – Przyrodniczy – UTP) v Bydgoszczi, v odbore stavebné inžinierstvo. Absolvoval aj odbor management na Varšavskej univerzite (Uniwersytet Warszawski). Titul MBA získal na Gies College of Business – University of Illinois Urbana-Champaign v rokoch 19982000. Od roku 2000 pôsobil na rôznych riadiacich pozíciách v Orange Poľsko, vrátane pozície zástupcu generálneho riaditeľa Orange Poľsko (20142020). Následne sa stal generálnym riaditeľom Orange Moldavsko v rokoch 20202022. Od roku 2022 je generálnym riaditeľom a predsedom predstavenstva spoločnosti Orange Slovensko.

## Referencie

Kategória:Poľskí manažéri
Kategória:Stavební inžinieri
Kategória:Absolventi Varšavskej univerzity
Veľryba (film z roku 2022)

***Veľryba*** (v angličtine: The Whale) je americký psychologický dramatický film z roku 2022. Film režíroval Darren Aronofsky. Film je založený na scenári Samuela D. Huntera jeho rovnomennej divadelnej hry z roku 2012. Hlavné herecké obsadenie tvorili herci Brendan Fraser, Sadie Sink, Hong Chau, Ty Simpkins a Samantha Morton. Dej filmu, sa zameriava na morbídne obézneho učiteľa angličtiny menom Charlie, ktorý sa izoluje od sveta a snaží sa obnoviť svoj vzťah so svojou dospievajúcou dcérou.

Celosvetová premiéra prebehla 4. septembra 2022. Film získal tri nominácie na Academy Awards, za najlepšieho herca pre Brendana Frasera, ktorý ocenenie aj získal a pre najlepšiu herečku vo vedľajšej úlohe pre Hong Chau a pre najlepšie masky, ktoré tiež získali cenu.
## Zdroj

Kategória:Filmy z 2022
Kategória:Filmové drámy USA
Kategória:Filmy režírované Darrenom Aronofskym
Kategória:Filmy podľa názvu
Hvezdýše

**Hv(i)ezdýše** (iné názvy: **hvezdýši**, **hviezdíši**, **hviezdyši**) môže byť v starších zoologických systémoch slovenský názov:
*(približne) taxónu dnes nazývaného Asteroidea (hviezdovky), pozri hviezdovky
*taxónu dnes nazývaného Stelleroidea/Asterozoa (hviezdovce) [= Asteroidea (hviezdovky) v najširšom zmysle], pozri hviezdovce
*taxónu dnes nazývaného Echinodermata (ostnatokožce), ktorý sa v minulosti občas nazýval Radiata (lúčovníky) v starom užšom význame, pozri ostnatokožce 
*taxónu, ktorý pozostáva z dnešných taxónov Echinodermata (ostnatokožce), Cnidaria (pŕhlivce) [niekedy okrem koralovcov] a Ctenophora (nepŕhlivce), a ktorý sa minulosti často nazýval Radiata (lúčovníky) v starom širšom význame , pozri mechúrniky a ostnatokožce

## Poznámky
V češtine sa tento názov (v českej podobe hvězdýši) v minulosti používal rovnako ako v slovenčine. Používa sa však na rozdiel od slovenčiny dodnes, a to v druhom vyššie uvedenom význame, čiže ako názov taxónu Stelleroidea.

## Zdroje
Neopentán

**Neopentán**, systematicky **2,2-dimetylpropán**, je vetvený alkán s piatimi atómami uhlíka. Neopentán je pri izbovej teplote a tlaku horľavý plyn, ktorý sa pri nízkych teplotách alebo vysokých tlakoch premieňa na prchavú kvapalinu.

Neopentán je najjednoduchší alkán s kvartérnym uhlíkovým atómom a má achirálnu tetraédrickú symetriu. Je to jeden z troch štruktúrnych izomérov alkánu so vzorcom C5H12, ostatné dva sú ''n''-pentán a izopentán. Je to jediný z týchto troch izomérov, ktorý je pri štandardných podmienkach plynný, ostatné sú kvapaliny.

## Názov
Názov *neopentán* sa nachádzal v odporúčaniach IUPAC z roku 1993, ale od roku 2013 už ho IUPAC neodporúča používať. Preferovaným názvom je **2,2-dimetylpropán**, i keď použitie polohy substituentov nie je nutné, pretože je to jediný možný „dimetylpropán“.

Substituent neopentyl, označovaný ako Np, má vzorec Me3C–CH2–. Nachádza sa napríklad v neopentylalkohole (Me3CCH2OH alebo NpOH). Skratka Np sa používa i ako symbol pre neptúnium, takže použitie Np pre neopentyl môže viesť k nedorozumeniam.

Niekedy sa používa i starší názov, tetrametylmetán, hlavne v starších zdrojoch.

## Fyzikálne vlastnosti

### Teplota varu a topenia
Teplota varu neopentánu je 9,5 °C, výrazne nižšia než teplota varu izopentánu (27,7 °C) alebo *n*-pentánu (36,0 °C). Neopentán je teda pri štandardných podmienkach plyn, zatiaľ čo jeho izoméry sú kvapaliny. Teplota topenia neopentánu (-16,6 °C) je však výrazne vyššia než teplota topenia izopentánu (-159,9 °C) a *n*-pentánu (-129,8 °C). Tieto anomálie sa prisudzujú lepšiemu skladaniu molekúl v pevnom stave vďaka tetraédrickému usporiadaniu molekuly neopentánu, ale toto vysvetlenie bolo spochybnené kvôli jeho nízkej hustote oproti ostatným izomérom. Okrem toho je zlučovacia entalpia neopentánu nižšia než zlučovacie entalpie *n*-pentánu a izopentánu, čo naznačuje vyššiu teplotu topenia kvôli entropickému efektu, ktorý vzniká kvôli vyššej symetrii molekuly. Zlučovacia entropia neopentánu je skutočne asi štyrikrát nižšia ako u *n*-pentánu a izopentánu.

### <sup>1</sup>H NMR spektrum
Keďže neopentán je veľmi symetrický, všetky vodíkové atómy sú chemicky ekvivalentné, čo znamená, že v <sup>1</sup>H NMR spektre vykazuje iba jeden pík, pri chemickom posune *δ*&nbsp;=&nbsp;0,902, pri meraní v chloride uhličitom. V tom sa podobá svojmu silánovému analógu, tetrametylsilánu, ktorého chemický posun je po dohode rovný nule.

Symetriu neopentánu možno znížiť, ak sa niektoré atómy vodíku nahradia za deutérium. Ak má každá metylová skupina rôzny počet substituovaných atómov (0, 1, 2 a 3), vzniká chirálna molekula. Chiralita je v tomto prípade spôsobená výhradne rozložením hmotnosti jadier, aj keď rozloženie elektrónovej hustoty je prakticky achirálne.

## Referencie

## Zdroj

Kategória:Alkány
Aker Stadion

**Aker Stadion** je futbalový štadión v meste Molde v Nórsku. Bol otvorený v roku 1998. Na štadióne hrá svoje domáce zápasy tím Molde FK. Aktuálna kapacita štadióna je 11 249 miest.

## Referencie

## Externé odkazy
* Oficiálna stránka klubu 
## Zdroj

* 
Kategória:Futbalové štadióny v Nórsku
Kategória:Architektúra z 1998
Kategória:Molde
Svätý Eustach

**Svätý Eustach** () je jeden z karibských ostrovov, ktorý spadá pod suverenitu Holandského kráľovstva. Spolu s ostrovmi Bonaire a Saba patria do 3 špeciálnych administratívnych obcí Karibského Holandska. Ďalšími holandskými ostrovmi v karibiku sú: Aruba, Curaçao, a Sint Maarten.

Svätý Eustach leží v severozápadnej časti Karibského mora, západne od Veľkých Antil a je súčasťou Malých Antil. Nachádza sa severozápadne od ostrova Svätý Krištof a Nevis a juhovýchodne od Saby. Ostrov má rozlohou 21 km². Oranjestad je najväčšie a hlavné mesto ostrova. Rovnaký názov hlavného mesta ma aj ďalší karibský ostrov patriaci pod Holandské kráľovstvo - ostrov Aruba, ktorý leží približne  severne od pobrežia Venezuely. Meno ostrova „Sint Eustatius“, je podľa mena kresťanského mučeníka Svätého Eustacha.

## Geografia
Ostrov Svätý Eustach je dlhý 10 km a široký 5 km. Na juhu otrova sa nachádza populárna turistická atrakcia stratovulkán ''The Quill'', nečinná sopka s kráterom. Súčasný kráter je hlboký asi 300 metrov a vrchol sopky je . Na sever od hlavného mesta sa nachádza letisko *F.D.Roosevelt*.

## História
Pred 10. októbrom 2010 bol Svätý Eustach jedným z piatich ostrovných území ( *eilandgebieden*), ktoré tvorili bývalú krajinu Holandského kráľovstva – Holandské Antily.

Od 10. októbra 2010 je Svätý Eustach jedným z 3 špeciálnych administratívnych obcí Karibského Holandska. Ďalšími sú Bonaire a Saba.

## Galéria

Súbor:Sint Eustatius travel map.png|Mapa ostrova Svätý Eustach
Súbor:Quill dormant vulcano (cropped).jpg|Nečinná sopka The Quill


## Iné projekty

## Zdroj

Kategória:Karibské Holandsko
Kategória:Karibské ostrovy
Kategória:Ostrovy Holandska
Molde FK

**Molde FK**, celým názvom **Molde Fotballklubb** je nórsky futbalový klub sídliaci v meste Molde, ktorý vznikol v roku 1911. Momentálne je účastníkom Eliteserien, najvyššej nórskej futbalovej súťaže. Domáce zápasy hrá na štadióne Aker Stadion, ktorý má kapacitu 11 249 miest.

## Úspechy

* *[[Eliteserien]]*
** Víťaz (5): 2011, 2012, 2014, 2019, 2022
* *[[Nórsky futbalový pohár]]*
** Víťaz (6): 1994, 2005, 2013, 2014, 2021/22, 2023

## Molde FK v európskych pohároch

zdroj: kassiesa.net

## Referencie

## Externé odkazy
* Oficiálna stránka klubu 
* Molde FK na soccerway.com
* Molde FK na transfermarkt.com

## Zdroj

Kategória:Nórske futbalové kluby
Kategória:Futbalové kluby založené v 1911
Kategória:Šport v Molde
Koruna Česká (monarchistická strana Čech, Moravy a Slezska)

**Koruna Česká (monarchistická strana Čiech, Moravy a Sliezska)** (čes. Koruna Česká (monarchistická strana Čech, Moravy a Slezska)) je česká monarchistická a konzervatívna politická strana, usilujúca sa o zmenu štátneho zriadenia na konštitučnú monarchiu s panovníkom z habsbursko-lotrinskej dynastie a dvojkomorovým parlamentným systémom. Jej volebné preferencie sa od prvej účasti vo voľbách pohybujú rádovo v stotinách percent.

Strana dlhodobo spolupracuje s Konzervatívnou stranou a Klubom angažovaných nestraníkov.

## Program
Medzi hlavné ciele Koruny Českej patrí nenásilný návrat k monarchii (prostredníctvom referenda či celospoločenského konsenzu) a obnova českého štátu ako zväzku historických krajín (Kráľovstvo českého, Markgrófstvo moravského a Vojvodstvo sliezskeho). Inštitucionálna reforma zahŕňa funkciu panovníka ako nadstraníckej hlavy štátu, reprezentujúci národ ako celok, ďalej zavedenie virilných senátorov (získavali by funkciu senátora nie podľa politického princípu, ale z titulu významnej spoločenskej funkcie, napríklad rektori univerzít, predstavitelia cirkví, profesijných organizácií a podobne), ktorí by boli protiváhou politikov, politicky nezávislý Ústavný súd a široké možnosti obecnej samosprávy. Ďalšími cieľmi sú rehabilitácia zemskej šľachty a obnovenie šľachtickej titulatúry (avšak bez mocenských privilégií), odstránenie národných mýtov z českej histórie (napr. o pobielohorskej „dobe temna“), dialóg so všetkými bývalými obyvateľmi českých krajín, ochrana pamiatok a národného kultúrneho dedičstva priateľských a spojeneckých zväzkov medzi stredoeurópskymi národmi, obnovenie významu armády, ochrana prírody a podpora cirkví. V otázke Európskej únie je strana mierne euroskeptická. Chce aby bolo Česko aktívnejšie v EÚ, ale odmieta „ľavicové progresivistické myšlienky“ v oblastiach práv menšín a zelenej politiky, kde strana zastáva konzervatívne postoje. Ďalej podporuje prijatie Eura.

### Otázka následníctva
Podľa zákonov dedičnosti považovala veľká časť členov Koruny Českej za legitímneho nástupcu českého kráľovského titulu Otu Habsbursko-lotrinského, prvorodeného syna nedobrovoľne odstupujúceho posledného českého panovníka Karola I. Ten bol legitímnym nástupcom Přemyslovcov, Luxemburgovcov a Habsburkov a rakúsky, korunný princ maďarský/resp. uhorský/ atď.) bol nositeľom oi titulu „český korunný princ“, ktorého sa však roku 1962 vzdal v prospech svojho prvorodeného syna arcivojvodu Karola.

## Predsedovia Koruny Českej

## Volebné výsledky

### Voľby do Poslaneckej snemovne

### Voľby do zastupiteľstiev obcí

### Voľby do Európskeho parlamentu

### Voľby do zastupiteľstiev krajov

## Referencie

## Iné projekty

## Zdroj

Kategória:Politické strany v Česku
Kategória:Politické strany v Česko-Slovensku
Kategória:Organizácie založené v 1990
Kategória:Monarchistické strany
Odds BK

**Odds BK**, celým názvom **Odds Ballklubb**, skrátene **Odd** je nórsky futbalový klub sídliaci v meste Skien. Klub vznikol v roku 1894 a je najstarším futbalovým klubom v Nórsku. V súčasnosti je účastníkom Eliteserien, najvyššej nórskej futbalovej súťaže. Domáce zápasy hrá na štadióne Skagerak Arena, ktorý má kapacitu 11 767 miest.

V rokoch 1994 až 2012 bol klub známy pod názvom **Odd Grenland**. 

## Úspechy

* *[[Eliteserien]]*
** Najlepšie umiestnenie: 2. miesto: 1951, 1957
* *[[Nórsky futbalový pohár]]*
** Víťaz (12): 1903, 1904, 1905, 1906, 1913, 1915, 1919, 1922, 1924, 1926, 1931, 2000

## Odds BK v európskych pohároch

zdroj: kassiesa.net

## Referencie

## Externé odkazy

* Oficiálna stránka klubu 
* Odds BK na soccerway.com
* Odds BK na transfermarkt.com

## Zdroj

* 

Kategória:Nórske futbalové kluby
Kategória:Futbalové kluby založené v 1894
Kategória:Šport v Skiene
Fabelmanovci

***Fabelmanovci*** (v angličtine: The Fabelmans) je americký dramatický film z roku 2022 režiséra Stevena Spielberga. Scenár k filmu napísali Tony Kushner a Steven Spielberg, ktorí sa venovali aj produkcii filmu. Herecké obsadenie tvorili herci Gabriel LaBelle, Michelle Williams, Paul Dano, Seth Rogen a Judd Hirsch.

Film je čiastočne autobiografický príbeh voľne založený na Spielbergovom dospievaní a prvých rokoch jeho režisérskej kariéry. Jeho príbeh je rozprávaný prostredníctvom Sammyho Fabelmana, fiktívneho mladého začínajúceho filmára, ktorý skúma, ako mu sila filmu môže pomôcť nahliadnuť pravdu o jeho dysfunkčnej rodine a ľuďoch okolo neho. Titulnú rolu Sammyho stvárnil Gabriel LaBelle.

Film je venovaný Spielbergovým skutočným rodičom, Arnoldovi Spielbergovi a Leah Adler. Film produkovali Spielbergove spoločnosti Amblin Entertainment a Reliance Entertainment. Spielberg projekt vymyslel už v roku 1999, keď jeho sestra Anne napísala scenár s názvom I'll Be Home. Spielberg mal výhrady na skúmanie rodinného príbehu kvôli obavám, že by to jeho rodičom ublížilo, a projekt bol odložený. Spielberg sa k projektu vrátil so svojim častým spolupracovníkom, scenáristom Tonym Kushnerom v roku 2019 počas nakrúcania filmu *[[West Side Story (film)|West Side Story]]*. Scenár dokončili v roku 2020 počas pandémie covid19. Krátko potom bol oficiálne zahájený vývoj filmu, pričom konkurz hereckých rolí, prebiehal od marca do mája 2021. Hlavné natáčanie začalo v júli toho istého roku v Los Angeles v Kalifornii a skončilo v septembri.

Svetová premiéra filmu sa uskutočnila 10. septembra 2022 na Medzinárodnom filmovom festivale v Toronte, kde získal Cenu divákov. Dňa 11. novembra 2022 bol film uvedený v obmedzenom počte kín v Spojených štátoch a 23. novembra 2022 bol spoločnosťou Universal Pictures distribuovaný do celého sveta.

Filmu sa dostalo veľkého ohlasu od filmových kritikov. Film získal sedem nominácii na prestížne filmové ocenenie Academy Awards, pričom ani jednu nomináciu nepremenil na víťazstvo.

## Obsadenie

## Iné projekty

## Zdroj

Kategória:Filmy z 2022
Kategória:Filmové drámy USA
Kategória:Filmy režírované Stevenom Spielbergom
Kategória:Filmy Universal Studios
Kategória:Filmy podľa názvu
Špongia

**Špongia** môže byť:
* pórovitá (umelá alebo prirodzená) hmota na umývanie, utieranie a podobne, synonymá: huba, hubka, pozri špongia (utieranie)
* staršie: príslušník taxónu Porifera, pozri hubky

## Zdroje
Hubka

**Hubka** môže byť:
*v zoológii:
**slovenský názov niektorých rodov z kmeňa hubky (Porifera), napr. rodov *Spongia* (resp. *Euspongia*), *Hippospongia*, *Ephydatia*, *Spongilla*, *Euplectella*, *Haliclona*, pozri Spongia, Hippospongia, Ephydatia, Spongilla, Euplectella, Haliclona
**príslušník kmeňa hubky (Porifera), pozri hubky
**znáška vajíčok mníšky veľkohlavej (*Lymantria dispar*) na kôre stromu, pozri pod mníška veľkohlavá
*v botanike: 
**slovenský názov rastlinného rodu *Cynomorium* z radu lomikameňotvaré, pozri hubka (Cynomorium)
**malá huba, pozri huba
**ľudovo: rody prášnica (*Lycoperdon*), pestrec (*Scleroderma*) a rozpadavec (*Calvatia*), pozri prášnica, pestrec a rozpadavec
**ľudovo: hľuzovka v tradičnom ponímaní, t. j. rod hľuzovka (*Tuber*) a druh bielohľuzovka obyčajná (staršie: (pa)hľuzovka biela; *Choiromyces meandriformis*), synonymum: jelenia hub(k)a, pozri hľuzovka a bielohľuzovka obyčajná
*pórovitá hmota na umývanie, utieranie a podobne, synonymum: špongia, pozri špongia (utieranie)
*práchno používané pri zapaľovaní ohňa kresadlom, pozri hubka (oheň)
*nárečovo:
**zátka fľaše, pozri zátka
**drevený pasírovací nástroj, pozri hubka (pasírovanie)
**zoskupenie jednotlivých častí (najmä vláken) niečoho

## Pozri aj
*voňavá hubka (=a) machovka obyčajná - lat. *Clitopilus prunulus*, b) trúdnikovec voňavý - lat. *Trametes suaveolens* )
*jelenia hubka 

## Zdroje
Jelenia huba

**Jelenia huba** (iné názvy: **jelení hríb**, **jelenia hubka**, **[[jelenica]]**) môže byť:
* hľuzovka v tradičnom ponímaní, čiže [hľuzovka letná] (lat. *Tuber [aestivum]*) a bielohľuzovka obyčajná (staršie: (pa)hľuzovka biela; lat. *Choiromyces meandriformis*)
* srnka obyčajná (lat. *Elaphomyces granulatus*/zastarano: *Boletus cervinus*)
* hadovka smradľavá (= jelenia smradľavá huba; lat. *Phallus impudicus*)
* jelenkovec škridlicovitý (lat. *Sarcodon imbricatus*)

## Zdroje
Jelienka

**Jelienka** môže byť:
*v poľovníctve: laň v prvom roku, pozri pod laň
*ľudovo:
**hľuzovka (lat. *Tuber*) a bielohľuzovka obyčajná (= (pa)hľuzovka biela; lat. *Choiromyces maeandriformis*)
**bielohľuzovka obyčajná (lat. *Choiromyces maeandriformis*)
**jelenkovec škridlicovitý (lat. *Sarcodon imbricatus*)

## Zdroje
Jelenica

**Jelenica** môže byť:
*laň
*vypracovaná jelenia alebo srnčia koža, pozri jelenica (koža)
*rukavica z jelenej kože, pozri jelenice (rukavice)
*v mykológii:
**slovenský názov rodu *Candelabrochaete*, pozri jelenica (Candelabrochaete)
**ľudovo: jelenia huba (vo všetkých 4 významoch)

## Zdroje

## Iné projekty
Pod Bukovinami

**Pod Bukovinami** () je názov vrchu v pohorí Volovské vrchy, krajinnom celku Slovenského rudohoria. Leží nad obcou Stará Voda, približne  severovýchodne od Rožňavy. 

## Poloha
Nachádza sa v strednej časti pohoria, v geomorfologickom podcelku Zlatý stôl. Leží v Košickom kraji, v okrese Gelnica a na katastrálnom území obce Smolník. Najbližšími sídlami sú južne situovaná Úhorná, východne leží Smolník a Smolnícka Huta, severovýchodne Stará Voda a Švedlár a severozápadne Henclová.

## Opis
Pod Bukovinami leží v hrebeni, vedúcom z Bielych skál () na Zlatý stôl (). Východne sa nachádza Veľký Vtáčí vrch (), Malá Hekerová () a Malý Suchý vrch (), južne Hekerová (), Biele skaly () a Okrúhly chrbát (), západne Ramzová (), Tri chotáre (), Skalisko () a Žobrácka poľana () a severne Suchý vrch (), Jamina (), Veľké sedlo (), Zlatý stôl (), Kobyliar () a Drahov (). Oblasť patrí do povodia rieky Hnilec, kde vodu zo západných častí odvádza potok Stará voda a z východných svahov Bystrý potok. Vrcholovou časťou vedie značený turistický chodník. 
 
### Výhľady
Vrchol pokrýva nesúvislý, miestami riedky lesný porast, ktorý umožňuje len veľmi obmedzený rozhľad. Ten výrazne obmedzujú aj vyššie okolité hrebene a vrcholy, preto z vhodných lokalít je možné pozorovať najmä okolité vrcholy pohoria, Slanské vrchy, malú, východnú časť Nízkych Tatier a prihraničné vrchy severného Maďarska.

## Prístup
* po  modro značenej trase:
** od severu zo Starej Vody cez Zlatý stôl ()
** od juhozápadu z Rožňavy cez sedlo Krivé (križuje Cestu hrdinov SNP)
* po  žltej turistickej značke zo Smolníka cez Hekerovú a sedlo Krivé

## Referencie

## Pozri aj
* Volovské vrchy
* Zlatý stôl (geomorfologický podcelok)
* Zoznam vrcholov vo Volovských vrchoch

## Externé odkazy
* Poloha na turistickej mape

Kategória:Vrchy vo Volovských vrchoch
Kategória:Tisícovky na Slovensku
Kategória:Vrchy v okrese Gelnica
Kategória:Smolník (okres Gelnica)
Ch-47

**Ch-47** alebo **CH-47** môže byť:
* ruská z lietadiel vystreľovaná hypersonická balistická strela, pozri Ch-47M2 Kinžal
* americký dvojmotorový ťažký nákladný/transportný vrtuľník, pozri Boeing CH-47 Chinook